pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีมอบเงินช่วยเหลือแก่เอกอัครราชทูต สปป.ลาว ประจำประเทศไทย
วันพุธที่ 25 กรกฎาคม 2561
นายกรัฐมนตรีมอบเงินช่วยเหลือแก่เอกอัครราชทูต สปป.ลาว ประจําประเทศไทย
นายกรัฐมนตรีมอบเงินช่วยเหลือแก่เอกอัครราชทูต สปป.ลาว ประจําประเทศไทย
วันนี้ (พ 25 ก.ค. 61) เวลา 14.00 น. พลเอกประยุทธ์ จันทร์โอชา นายกรัฐมนตรีมอบเงินช่วยเหลือจํานวน 5 ล้านบาทแก่นายแสง สุขะทิวง เอกอัครราชทูต สปป.ลาวประจําประเทศไทย ณ ห้องสีม่วง ตึกไทยคู่ฟ้า ทําเนียบรัฐบาล
นายกรัฐมนตรี ได้มอบเงินช่วยเหลือจํานวน 5 ล้านบาท หรือ ประมาณ 1,300 ล้านกีบ แก่นายแสง สุขะทิวง เอกอัครราชทูต สปป.ลาว เพื่อแสดงความห่วงใยและน้ําใจของประชาชนชาวไทย ในฐานะมิตรประเทศที่ใกล้ชิด สําหรับใช้ช่วยบรรเทาผลกระทบจากเหตุกรณีเขื่อนเซเปียน – เซน้ําน้อย ที่ชํารุดเสียหายสืบเนื่องจากการที่มีฝนตกหนักอย่างต่อเนื่องทําให้มีปริมาณนํา้จํานวนมาก จนเกิดเหตุอุทกภัย ทําให้เกิดความสูญเสียต่อชีวิตและทรัพย์สินของประชาชนที่อาศัยอยู่ในพื้นที่ ที่แขวงจําปาสักและแขวงอัตตะปือ ทางภาคใต้ของสาธารณรัฐประชาธิปไตยประชาชนลาว โอกาสนี้ นายกรัฐมนตรียังกล่าวว่า พร้อมให้ความช่วยเหลือทั้งในด้านอาหาร น้ําสะอาด ยา และเต็นท์พลาสติก ในการบรรเทาอุทกภัยในครั้งนี้อย่างเต็มที่ ซึ่งขณะนี้ ทราบว่าหน่วยงานที่เกี่ยวข้องทั้งทหารและพลเรือน อาสาบรรเทาสาธารณภัยได้มีการประชุมเพื่อร่วมกันกําหนดแนวทางการให้ความช่วยเหลือต่อไป
เอกอัครราชทูต สปป.ลาว ได้กล่าวแสดงความซาบซึ้งในไมตรีของรัฐบาลและประชาชนไทย ความช่วยเหลือของรัฐบาลและประชาชนไทยครั้งนี้ ยืนยันให้เห็นถึงมิตรภาพและน้ําจิตน้ําใจคนไทยที่มีต่อเพื่อนทั้งในยามปกติและเมื่อเพื่อนต้องการความช่วยเหลือ เป็นมิตรภาพที่แท้จริง ขอขอบคุณอีกครั้ง ขณะนี้ทราบว่า หน่วยงานของลาวได้เร่งแก้ไขและให้ความช่วยเหลือประชาชนในพื้นที่ดังกล่าวอย่างเต็มที่
โอกาสเดียวกันนี้ นายกรัฐมนตรียังได้มีสารแสดงความเสียใจส่งไปถึงนายทองลุน สีสุลิด นายกรัฐมนตรีแห่งสาธารณรัฐประชาธิปไตยประชาชนลาว เชื่อว่าด้วยความมุ่งมั่นของประชาชนชาวลาว พี่น้องชาวลาวจะสามารถก้าวผ่านภัยพิบัติในครั้งนี้และสถานการณ์จะผ่านพ้นไปด้วยดีในเร็ววัน
รัฐบาลไทย-ข่าวทำเนียบรัฐบาล-รัฐบาลเตือนเกษตรกรปรับปรุงทะเบียนก่อน 31 ส.ค.61
วันพุธที่ 29 สิงหาคม 2561
รัฐบาลเตือนเกษตรกรปรับปรุงทะเบียนก่อน 31 ส.ค.61
รัฐบาลแจ้งเตือนเกษตรกรที่ต้องการขอรับสินเชื่อเพื่อชะลอการขายข้าวเปลือกและการช่วยเหลือค่าเก็บเกี่ยวและปรับปรุงคุณภาพตามมาตรการช่วยเหลือเกษตรกรผู้ปลูกข้าว ปีการผลิต 2561/62 ไร่ละ 1,500 บาท ให้ไปขึ้นทะเบียนเพื่อรับสิทธิภายในวันที่ 31 ส.ค.
อังคารที่ 28 ส.ค.61
รัฐบาลเตือนเกษตรกรปรับปรุงทะเบียนก่อน 31 ส.ค.61
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแจ้งเตือนเกษตรกรที่ต้องการขอรับสินเชื่อเพื่อชะลอการขายข้าวเปลือกและการช่วยเหลือค่าเก็บเกี่ยวและปรับปรุงคุณภาพตามมาตรการช่วยเหลือเกษตรกรผู้ปลูกข้าว ปีการผลิต 2561/62 ไร่ละ 1,500 บาท ให้ไปขึ้นทะเบียนเพื่อรับสิทธิภายในวันที่ 31 ส.ค. นี้ที่สํานักงานเกษตรอําเภอทุกแห่ง นอกจากนี้ ยังขอเชิญชวนให้เกษตรกรทุกรายซึ่งส่วนใหญ่เป็นผู้มีรายได้น้อยไปขึ้นทะเบียนหรือปรับปรุงทะเบียนเกษตรกร เพื่อให้ภาครัฐมีข้อมูลสําหรับแจ้งสิทธิและให้ความช่วยเหลือได้อย่างตรงจุด สอดคล้องกับนโยบายการจัดสวัสดิการของภาครัฐ โดยหากเกษตรกรไม่ไปปรับปรุงข้อมูลนานเกินกว่า 3 ปี จะถูกตัดออกจากระบบบัญชีเกษตรกร ซึ่งอาจทําให้พลาดโอกาสได้รับสิทธิประโยชน์ดี ๆ จากภาครัฐไปได้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน ลงพื้นที่สมุทรสาคร เปิดเวทีรับฟังความคิดเห็นร่าง พ.ร.บ.การป้องกันและปราบปรามการใช้แรงงานบังคับ พ.ศ. ....
วันอังคารที่ 27 กุมภาพันธ์ 2561
ก.แรงงาน ลงพื้นที่สมุทรสาคร เปิดเวทีรับฟังความคิดเห็นร่าง พ.ร.บ.การป้องกันและปราบปรามการใช้แรงงานบังคับ พ.ศ. ....
กระทรวงแรงงาน เปิดเวทีประชาพิจารณ์นอกสถานที่ ณ จังหวัดสมุทรสาคร รับฟังความคิดเห็นเพื่อประกอบการเสนอร่างพระราชบัญญัติการป้องกันและปราบปรามการใช้แรงงานบังคับ พ.ศ. .... สู่การปรับปรุงแก้ไขให้สอดคล้องกับบริบทของสังคมไทยและสังคมโลก
วันที่ 26 กุมภาพันธ์ 2561 เวลา 09.30 น. นางเพชรรัตน์ สินอวย รองปลัดกระทรวงแรงงาน เป็นประธานการประชุมประชาพิจารณ์รับฟังความคิดเห็นเพื่อประกอบการเสนอร่างพระราชบัญญัติการป้องกันและปราบปรามการใช้แรงงานบังคับ พ.ศ. .... ร่วมกับผู้ประกอบการภาคประมง ผู้แทนภาครัฐ องค์กรพัฒนาเอกชน (NGOs) และนักวิชาการ จํานวนประมาณ 200 คน ณ ห้องประชุมสมาคมการประมงสมุทรสาคร อําเภอเมือง จังหวัดสมุทรสาคร โดยกล่าวว่า การลงพื้นที่จังหวัดสมุทรสาครในครั้งนี้ มีวัตถุประสงค์เพื่อรับฟังความคิดเห็นประกอบการเสนอร่างพระราชบัญญัติการป้องกันและปราบปรามการใช้แรงงานบังคับ พ.ศ. .... ร่วมกับผู้ประกอบกิจการภาคประมงในพื้นที่จังหวัดสมุทรสาครและพื้นที่ใกล้เคียง เนื่องจากประเทศไทยยังไม่มีบทบัญญัติกฎหมายที่ครอบคลุมการกําหนดลักษณะความผิดเกี่ยวกับการกระทําอันเป็นความผิดฐานใช้แรงงานบังคับที่ไม่เข้าข่ายค้ามนุษย์ไว้อย่างชัดเจน และไม่มีกลไกคุ้มครองช่วยเหลือเยียวยาเหยื่อผู้เสียหาย ทําให้ไม่สามารถป้องกันและแก้ไขปัญหาการใช้แรงงานบังคับได้อย่างมีประสิทธิภาพ จึงจําเป็นต้องมีการพิจารณาตราพระราชบัญญัติฉบับนี้ขึ้น เพื่อกําหนดลักษณะความผิดให้ครอบคลุมถึงการกระทําอันเป็นความผิดดังกล่าว และกําหนดมาตรการในการช่วยเหลือและคุ้มครองผู้เสียหายจากการใช้แรงงานบังคับ ให้สอดคล้องกับหลักสิทธิมนุษยชน อันจะเป็นการสร้างความมั่นคงทางด้านแรงงาน เศรษฐกิจ และสังคมของประเทศ
นางเพชรรัตน์ฯ กล่าวเพิ่มเติมว่า “การเปิดรับฟังความคิดเห็นร่าง พ.ร.บ.การป้องกันและปราบปรามการใช้แรงงานบังคับ พ.ศ. .... เป็นการสร้างความเข้าใจให้กับผู้มีส่วนได้ส่วนเสีย รวมถึงรับฟังความคิดเห็นและข้อเสนอแนะเพิ่มเติมจากทุกภาคส่วน นําไปสู่การปรับปรุงแก้ไขให้สอดคล้องกับบริบทของสังคมไทยและสังคมโลกได้อย่างครบถ้วน”
ทั้งนี้ กระทรวงแรงงานได้เปิดรับฟังความคิดเห็นเกี่ยวกับร่างพ.ร.บ.การป้องกันและปราบปรามการใช้แรงงานบังคับ พ.ศ. .... ผ่านเว็บไซต์กระทรวงแรงงาน http://www.mol.go.th ตั้งแต่วันที่ 1 กุมภาพันธ์ และเปิดเวทีรับฟังความคิดเห็นที่กระทรวงแรงงาน ครั้งที่ 1 เมื่อวันที่ 15 กุมภาพันธ์ 2561 ที่ผ่านมา หลังจากนี้จะนําข้อเสนอแนะที่ได้รับไปปรับปรุงแก้ไขร่างพระราชบัญญัติดังกล่าว ให้มีความเหมาะสม เพื่อเสนอคณะรัฐมนตรีพิจารณาให้ความเห็นชอบต่อไป
------------------------------
รัฐบาลไทย-ข่าวทำเนียบรัฐบาล-“โฮยา”ผลิตเลนส์แก้วตาเทียมแห่งแรกในไทย
วันพุธที่ 16 สิงหาคม 2560
“โฮยา”ผลิตเลนส์แก้วตาเทียมแห่งแรกในไทย
บีโอไอร่วมแสดงความยินดี “โฮยา” เปิดโรงงานแห่งใหม่  ลงทุนผลิตเลนส์แก้วตาเทียมแห่งแรก    ในประเทศไทย เป็นผลิตภัณฑ์ที่เพิ่มความสะดวกในการผ่าตัดเปลี่ยนถ่ายสําหรับผู้ป่วยโรคต้อกระจก   มั่นใจเป็นฐานผลิตที่จะช่วยการเติบโตของบริษัทในอนาคต
นางหิรัญญา สุจินัย เลขาธิการคณะกรรมการส่งเสริมการลงทุน (บีโอไอ) เปิดเผยว่า วันนี้ (15 สิงหาคม 2560) บีโอไอได้ร่วมแสดงความยินดีในพิธีเปิดโรงงานผลิตเลนส์แก้วตาเทียม (Intraocular Lens) ของบริษัท โฮยา เซอร์จิคัล ออปติคส์ (HSO) ตั้งอยู่ในนิคมอุตสาหกรรมภาคเหนือ จังหวัดลําพูน  เป็นโรงงานผลิตเลนส์แก้วตาเทียมแห่งแรกของเครือโฮยาในประเทศไทย เงินลงทุนกว่า 1,000 ล้านบาท
ทั้งนี้บริษัทได้ขยายโครงการผลิตเลนส์แก้วตาเทียมมาจากโรงงานที่ประเทศสิงคโปร์ โดยเป็นโครงการผลิตเลนส์แก้วตาเทียม สําหรับเปลี่ยนถ่ายแก่ผู้ป่วยโรคต้อกระจก (Cataract)ที่มีคุณสมบัติพิเศษ ด้วยการบรรจุเลนส์อยู่ในเครื่องตัวนํา (Injector) เพื่อให้แพทย์สามารถนําไปฉีดเข้าสู่นัยน์ตาผู้ป่วยได้โดยตรง ช่วยให้การผ่าตัดมีความสะดวกรวดเร็ว แม่นยํา ขณะที่เครื่องตัวนําแต่ละชิ้นเป็นแบบใช้ครั้งเดียว จึงทําให้มีความปลอดภัยยิ่งขึ้น
“การตั้งโรงงานผลิตเลนส์แก้วตาเทียมในประเทศไทยครั้งนี้เป็นการลงทุนครั้งสําคัญที่จะรองรับการเติบโตของบริษัทในอนาคต และตอกย้ําถึงความเชื่อมั่นในศักยภาพการเป็นฐานการลงทุนในกิจการเครื่องมือแพทย์ของไทย นอกจากนี้ยังมีการวิจัยและพัฒนาเลนส์แบบใหม่ๆ เพื่อตอบสนองความต้องการของผู้ป่วย จึงเป็นอีกหนึ่งโครงการที่สอดคล้องกับนโยบายประเทศไทย 4.0”นางหิรัญญา กล่าว
สําหรับบริษัท โฮยา เซอร์จิคัล ออปติคส์ เป็นหนึ่งในเครือของโฮยา คอร์ปอเรชั่น บริษัทชั้นนําระดับโลกด้านนวัตกรรมการดูแลสุขภาพ ซึ่งมีการลงทุนในกิจการผลิตเลนส์สายตาในประเทศไทยมาตั้งแต่ปี 2523 และปัจจุบัน บริษัทโฮยา เซอร์จิคัล ออปติคส์ เป็นหนึ่งในผู้นําการผลิตเลนส์แก้วตาเทียมในตลาดโลก
+++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-กอช. ขับเคลื่อนชุมชนเข้มแข็ง  ร่วมเสริมทัพเดินหน้าสังคมแห่งการออม
วันจันทร์ที่ 20 พฤศจิกายน 2560
กอช. ขับเคลื่อนชุมชนเข้มแข็ง  ร่วมเสริมทัพเดินหน้าสังคมแห่งการออม
กอช. ลงพื้นที่สถาบันการเงินชุมชนบ้านลาดหญ้าแพรก จ.นครปฐม ร่วมขับเคลื่อนให้ชุมชนเข้มแข็ง มอบเต๊นท์สนับสนุนการจัดกิจกรรม พร้อมได้ความสนใจจากประชาชนเข้าร่วมงานจํานวนมากและสมัครเป็นสมาชิกใหม่
นางสาวโสภาวดี เลิศมนัสชัย รักษาการแทนเลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ได้จัดโครงการ “กองทุนการออมแห่งชาติเพื่อชุมชนเข้มแข็ง ครั้งที่ 1” ณ สถาบันการเงินชุมชนบ้านลาดหญ้าแพรก ต.ห้วยขวาง อ.กําแพงแสน จ.นครปฐม มีประชาชนในพื้นที่และพื้นที่ใกล้เคียงสนใจเข้าร่วมงานกว่า 250 คน ซึ่งเป็นกิจกรรม CSR มีวัตถุประสงค์เพื่อเสริมสร้างความรู้และความเข้าใจทางการเงินให้แก่คนในชุมชน และสร้างค่านิยมด้านความรับผิดชอบต่อสังคมให้กับบุคลากรของ กอช. และผู้เกี่ยวข้อง ซึ่งจะช่วยสนับสนุนและขับเคลื่อนการดําเนินงานของ กอช. ให้บรรลุตามวัตถุประสงค์และวิสัยทัศน์ขององค์กร
ภายในงานมีพิธีมอบเต๊นท์ กอช. จํานวน 5 หลัง รวมมูลค่า 45,000 บาท เพื่อไว้ใช้ในกิจการของสถาบันการเงินชุมชนบ้านลาดหญ้าแพรกและกองทุนหมู่บ้านในพื้นที่ นอกจากนี้ยังมีการบรรยายให้ประชาชนมีความรู้ความเข้าใจเกี่ยวกับ กอช. มากขึ้น ซึ่งในงานยังได้รับความร่วมมือจากธนาคารออมสิน สาขากําแพงแสน ร่วมเปิดรับสมัครสมาชิก กอช. โดยมีผู้ร่วมงานสนใจตรวจสอบคุณสมบัติกว่า 100 คน และผู้ที่ผ่านคุณสมบัติได้ยื่นสมัครเป็นสมาชิกใหม่จํานวน 51 คน พร้อมส่งเงินสะสมงวดแรกคนละตั้งแต่ 50-1,200 บาท เพื่อได้รับเงินสมทบจากรัฐและผลตอบแทนของปีนี้ได้ทัน สําหรับผู้มาตรวจสอบสิทธิแล้วไม่สามารถสมัครสมาชิก กอช. ได้ ส่วนใหญ่เป็นผู้ประกันตนตามกฎหมายประกันสังคม หรือเป็นสมาชิกกองทุนสํารองเลี้ยงชีพของหน่วยงานที่ทํางานอยู่แล้ว
ซึ่งการจัดโครงการ “กองทุนการออมแห่งชาติเพื่อชุมชนเข้มแข็ง ครั้งที่ 1” ได้รับความสนใจและ ความร่วมมืออย่างดีจากทั้งประชาชนและหน่วยงานที่เกี่ยวข้อง ทําให้การดําเนินโครงการสําเร็จด้วยดี หากหน่วยงานใดที่สนใจให้ กอช. ไปดําเนินการจัดกิจกรรมเพื่อให้ประชาชนรู้จักและเข้าใจการออมกับ กอช. แม้จะไม่ได้รับราชการ แต่สามารถรับบํานาญจากรัฐได้ในยามหลังเกษียณ สามารถติดต่อ กอช. ได้ที่โทร. 02-017-0789 ต่อ 530-533 หรือที่อีเมล info@nsf.or.th และที่ไลน์แอด @nsf.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 530,532
Email : info@nsf.or.th
รัฐบาลไทย-ข่าวทำเนียบรัฐบาล-รมช.ธรรมนัส ติดตามสถานการณ์ภัยแล้งและการปฏิบัติการฝนหลวง
วันพฤหัสบดีที่ 2 เมษายน 2563
รมช.ธรรมนัส ติดตามสถานการณ์ภัยแล้งและการปฏิบัติการฝนหลวง
รมช.ธรรมนัส ติดตามสถานการณ์ภัยแล้งและการปฏิบัติการฝนหลวง พร้อมให้กําลังใจเจ้าหน้าที่ปฏิบัติภารกิจ
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุม VDO conference ติดตามสถานการณ์ภัยแล้งและการปฏิบัติการฝนหลวง ในส่วนกลางและส่วนภูมิภาคจากหน่วยปฏิบัติการฝนหลวง 11 หน่วยฯ ทั่วประเทศ ณ ห้องประชุมเทวกุล กรมฝนหลวงและการบินเกษตร ว่า ขณะนี้ประเทศไทยอยู่ในช่วงฤดูร้อน บริเวณประเทศไทยตอนบนจะมีพายุฤดูร้อน ทําให้เกิดพายุฝนฟ้าคะนอง ลมกระโชกแรง อาจมีฟ้าผ่า และมีลูกเห็บตกบางพื้นที่ ส่งผลให้เกิดความเสียหายต่อพี่น้องประชาชน เกษตรกร พื้นที่การเกษตร
และผลผลิตทางการเกษตรได้ ทางกระทรวงเกษตรและสหกรณ์ ได้สั่งการให้กรมฝนหลวงและการบินเกษตร ติดตามสภาพอากาศ วางแผนปฏิบัติการฝนหลวงช่วยเหลือพี่น้องเกษตรกรและประชาชน ให้ได้รับผลกระทบน้อยที่สุด สําหรับพื้นที่การเกษตรที่ประสบปัญหาภัยแล้ง มีความต้องการน้ํา รวมถึงพื้นที่ลุ่มรับน้ําที่มีปริมาณน้ําใช้การไม่เพียงพอ ให้เร่งปฏิบัติการฝนหลวงตามข้อมูลที่มีการติดตามสถานการณ์เป็นประจําทุกวัน ส่วนปัญหาหมอกควันที่เกิดจากการเผาพื้นที่การเกษตร พื้นที่ไฟไหม้ป่า ให้ดําเนินการประสานงานกับพื้นที่ที่ได้รับผลกระทบ และติดตามเฝ้าระวังสถานการณ์อย่างต่อเนื่อง หากสภาพอากาศเอื้ออํานวย ให้ปฏิบัติการฝนหลวงหรือสนับสนุนเฮลิคอปเตอร์ตักน้ําดับไฟป่าทันที
นายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า ในส่วนของการปฏิบัติการฝนหลวงของหน่วยปฏิบัติการฯ 11 หน่วยทั่วประเทศนั้น ในขณะนี้มีการปรับฐานปฏิบัติการเพื่อดูแลพื้นที่ที่ได้รับผลกระทบให้ครอบคลุมมากยิ่งขึ้น จะมีการติดตามสภาพอากาศเป็นประจําทุกวัน เพื่อวางแผนปฏิบัติการฝนหลวงช่วยเหลือพื้นที่การเกษตร พื้นที่เขื่อน อ่างเก็บน้ํา และแม่น้ําลําคลอง ช่วยเหลือพื้นที่ที่ได้รับผลกระทบจากปัญหาไฟป่า หมอกควัน ช่วยบรรเทาความรุนแรงของพายุลูกเห็บจากสถานการณ์พายุฤดูร้อนที่กําลังจะเกิดขึ้น ซึ่งได้รับการสนับสนุนจากกองทัพอากาศและกองทัพบก ในการร่วมกันปฏิบัติภารกิจดังกล่าวทั้งหมดด้วย
ทั้งนี้ เพื่อให้ความร่วมมือตามนโยบายของรัฐบาล กรมฝนหลวงและการบินเกษตร ได้รับการสนับสนุนอุปกรณ์เวชภัณฑ์จาก ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ได้แก่ เครื่องวัดอุณหภูมิ หน้ากากอนามัย แอลกอฮอล์ แอลกอฮอล์เจล ถุงมือ สําลี และขวดสเปรย์ สําหรับให้บุคลากรนําไปใช้ในการป้องกันเชื้อไวรัสโคโรนา (COVID-19) พร้อมกําลังใจเจ้าหน้าที่ที่ปฏิบัติภารกิจเพื่อพี่น้องเกษตรกรและประชาชน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ดร.สุวิทย์ฯ ลงพื้นที่ตรวจเยี่ยม “โครงการวิทย์สร้างอาชีพ ยกระดับภูมิภาค” ณ วิทยาลัยเทคนิคอำนาจเจริญ พร้อมชมเทคโนโลยีพร้อมใช้ เตาชีวมวลเพื่อชุมชนประหยัดพลังงาน
วันพฤหัสบดีที่ 27 กันยายน 2561
ดร.สุวิทย์ฯ ลงพื้นที่ตรวจเยี่ยม “โครงการวิทย์สร้างอาชีพ ยกระดับภูมิภาค” ณ วิทยาลัยเทคนิคอํานาจเจริญ พร้อมชมเทคโนโลยีพร้อมใช้ เตาชีวมวลเพื่อชุมชนประหยัดพลังงาน
ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี ลงพื้นที่ตรวจเยี่ยมผลการดําเนินโครงการวิทย์สร้างอาชีพ ยกระดับภูมิภาค ณ วิทยาลัยเทคนิคอํานาจเจริญ
เมื่อเวลา 9.30 น. (23 ก.ค. 61) ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี พร้อมคณะ ลงพื้นที่ตรวจเยี่ยมผลการดําเนินโครงการวิทย์สร้างอาชีพ ยกระดับภูมิภาค โดยการนําวิทยาศาสตร์ เทคโนโลยีและนวัตกรรม (วทน.) ของสถาบันวิจัยวิทยาศาสตร์และเทคโนโลยีแห่งประเทศไทย (วว.) และกรมวิทยาศาสตร์บริการ (วศ.) ได้แก่ การผลิตเตาชีวมวลเพื่อชุมชน การผลิตจิ้งหรีดไร้กลูเตน การผลิตเห็ดวิทยาศาสตร์ (หัวเชื้อเห็ด ก้อนเชื้อเห็ด) และเครื่องผลิตน้ําอ่อน เพื่ออบรมเจ้าหน้าที่องค์การบริหารส่วนตําบล นักศึกษาในสถาบันอาชีวศึกษา เกษตรกรสมาชิกสภาเกษตรกรแห่งชาติ ในเขตพื้นที่จังหวัดอํานาจเจริญ และจังหวัดข้างเคียง เพื่อเป็นตัวแทนของพื้นที่ในการขยายผลการพัฒนาต่อยอดไปยังพื้นที่ใกล้เคียงในอนาคต โดยมีผู้เข้าอบรมสุทธิกว่า 200 คน เป็นโครงการตอบโจทย์การใช้วิทยาศาสตร์และเทคโนโลยีเพื่อขับเคลื่อนเศรษฐกิจฐานราก ผ่านการใช้ปัจจัยการผลิตด้วยตนเอง สามารถลดต้นทุนการเพาะปลูก และการผลิต พึ่งพาตนเองได้ สร้างงานและรายได้เสริมที่มั่งคั่ง ในวันที่ 18 -23 กรกฎาคม 2561 ณ วิทยาลัยเทคนิคอํานาจเจริญ
ดร.สุวิทย์ฯ กล่าวว่า “รัฐบาลให้ความสําคัญกับการกระจายรายได้ โอกาส และความมั่งคั่งอย่างเท่าเทียมเพื่อให้ประเทศหลุดพ้นจากกับดักของความเหลื่อมล้ํา การขับเคลื่อนประเทศโดยนโยบาย Thailand 4.0 จะต้องพัฒนาประเทศด้วยนวัตกรรม ปัญญา เทคโนโลยี และความคิดสร้างสรรค์ การดําเนินงานที่ผ่านมามีการกระจายตัวสูง ขาดการมุ่งเน้นการพัฒนาทั้งในมิติพื้นที่ดําเนินการและกลุ่มเป้าหมาย และขาดการจัดการองค์ความรู้ด้านวิทยาศาสตร์ เทคโนโลยีและนวัตกรรมอย่างเป็นระบบ และการแลกเปลี่ยนข้อมูลและความรู้ เพื่อแก้ไขปัญหาดังกล่าวกระทรวงวิทยาศาสตร์และเทคโนโลยีจึงได้มอบหมายให้สถาบันวิจัยวิทยาศาสตร์และเทคโนโลยีแห่งประเทศไทยบูรณาการดําเนินการร่วมกับกรมวิทยาศาสตร์บริการขับเคลื่อนโครงการมหกรรมวิทย์สร้างอาชีพ ยกระดับภูมิภาค ประกอบด้วยโครงการยกระดับ OTOP ใน 10 จังหวัดพื้นที่เป้าหมายและโครงการ 1 ตําบล 1 นวัตกรรมเกษตร โดยการนําวิทยาศาสตร์ เทคโนโลยี และงานวิจัยนวัตกรรมต่างๆ เข้ามาช่วยพัฒนาต่อยอด ภูมิปัญญาท้องถิ่นเพื่อลดต้นทุนการผลิต เพิ่มคุณค่าและสร้างรายได้เพิ่มมากขึ้น”
รัฐบาลไทย-ข่าวทำเนียบรัฐบาล-รมว.แรงงาน ประชุมคณะกรรมการระดับชาติ เพื่อขจัดการใช้แรงงานเด็กในรูปแบบที่เลวร้าย ครั้งที่ 2/2561
วันศุกร์ที่ 29 มิถุนายน 2561
รมว.แรงงาน ประชุมคณะกรรมการระดับชาติ เพื่อขจัดการใช้แรงงานเด็กในรูปแบบที่เลวร้าย ครั้งที่ 2/2561
วันที่ 29 มิถุนายน 2561 เวลา 09.00 น. พล.ต.อ. อดุลย์  แสงสิงแก้ว รัฐมนตรีว่าการกระทรวงแรงงาน เป็นประธานการประชุมคณะกรรมการระดับชาติเพื่อขจัดการใช้แรงงานเด็กในรูปแบบที่เลวร้าย ครั้งที่ 2/2561
วันที่ 29 มิถุนายน 2561 เวลา 09.00 น. พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมคณะกรรมการระดับชาติเพื่อขจัดการใช้แรงงานเด็กในรูปแบบที่เลวร้าย ครั้งที่ 2/2561 พร้อมด้วยนายจรินทร์ จักกะพาก ปลัดกระทรวงแรงงาน ผู้บริหารกระทรวงแรงงาน และผู้แทนหน่วยงานภาครัฐ ภาคเอกชน และภาคประชาสังคมที่เกี่ยวข้อง ณ ห้องประชุม ศ.นิคม จันทรวิทุร ชั้น ๕ กรมสวัสดิการและคุ้มครองแรงงาน
โดยการประชุมฯ ดังกล่าว มีวัตถุประสงค์เพื่อพิจารณา (ร่าง) รายงานสถานการณ์การใช้แรงงานเด็กในรูปแบบที่เลวร้ายประจําปีงบประมาณ พ.ศ. 2560 ซึ่งการจัดทํารายงานสถานการณ์การใช้แรงงานเด็กในรูปแบบที่เลวร้ายเสนอต่อคณะรัฐมนตรี เป็นอํานาจหน้าที่ประการหนึ่งของคณะกรรมการระดับชาติเพื่อขจัดการใช้แรงงานเด็กในรูปแบบที่เลวร้าย และเป็นการรวบรวมผลการดําเนินตามนโยบายและแผนระดับชาติของหน่วยงานภาคีที่เกี่ยวข้องซึ่งต้อง รายงานสถานการณ์ที่เกี่ยวข้อง รวมถึงสถานการณ์ด้านการใช้แรงงานเด็กเป็นประจําทุกปี หรือเมื่อมีความจําเป็นเร่งด่วน เพื่อให้คณะรัฐมนตรีรับทราบสถานการณ์และแนวทางการแก้ไขปัญหาเกี่ยวกับการใช้แรงงานเด็กได้ทันเหตุการณ์
------------------------------------
กองเผยแพร่และประชาสัมพันธ์/
ดาวนภา เนาวรังษี – ข่าว/
ชาญชัย ชาวหนองเพียร – ภาพ/
29 มิถุนายน 2561/
รัฐบาลไทย-ข่าวทำเนียบรัฐบาล-นายกรัฐมนตรีพบปะ และร่วมรับประทานอาหารกลางวันกับสื่อมวลชนประจำทำเนียบรัฐบาล เนื่องในโอกาสปีใหม่ พ.ศ.2561
วันพฤหัสบดีที่ 4 มกราคม 2561
นายกรัฐมนตรีพบปะ และร่วมรับประทานอาหารกลางวันกับสื่อมวลชนประจําทําเนียบรัฐบาล เนื่องในโอกาสปีใหม่ พ.ศ.2561
นายกรัฐมนตรีพบปะ และร่วมรับประทานอาหารกลางวันกับสื่อมวลชนประจําทําเนียบรัฐบาล เนื่องในโอกาสปีใหม่ พ.ศ.2561
วันนี้ (4 มกราคม 2560) เวลา 11.40 น. ณ บริเวณห้องโถง ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีพบปะสื่อมวลชนประจําทําเนียบรัฐบาล เนื่องในโอกาสปีใหม่ พ.ศ. 2561 พร้อมร่วมรับประทานอาหารกลางวันกับสื่อมวลชนประจําทําเนียบรัฐบาล โดยมีนายวิษณุ เครืองาม นายฉัตรชั สาริกัลยะ รองนายกรัฐมนตรี นายสุวพันธุ์ ตันยุวรรธนะ นายกอบศักดิ์ ภูตระกูล รัฐมนตรีประจําสํานักนายกรัฐมนตรี พลเอก วิลาศ อรุณศรี เลขาธิการนายกรัฐมนตรี และพลโท สรรเสริญ แก้วกําเนิด โฆษกประจําสํานักนายกรัฐมนตรีร่วมงาน
โอกาสนี้กล่าวพบปะกับสื่อมวลชนประจําทําเนียบรัฐบาลตอนหนึ่งว่า รัฐบาลเข้ามาบริหารประเทศไม่ได้มุ่งหวังอํานาจ แต่มุ่งหวังทํางานเพื่อประเทศชาติ และเพื่อแก้ไขปัญหา โดยเฉพาะเพื่อแก้ไขปัญหาให้กับคนยากจน ซึ่งรัฐบาลเป็นฝ่ายให้ทุกอย่างกับประชาชน กับสื่อมวลชน และให้ทุกคนที่มีความคาดหวังต่อการทํางานของรัฐบาล เพราะฉะนั้นทุกคนต้องร่วมมือกันทําให้บ้านเมืองปลอดภัยมีเสถียรภาพ และสิ่งที่สําคัญต้องปฏิรูปประเทศให้เดินหน้าต่อไป โดยเฉพาะในปี 2561 จะเป็นปีแห่งการปฎิรูปประเทศไทย รัฐบาลมีนโยบายทําทุกอย่างให้เกิดผลโดยเร็ว แต่ปัญหาหลายอย่างมีความซับซ้อนจําเป็นต้องใช้เวลาในการทํางาน ซึ่งทุกคนต้องรับผิดชอบร่วมกัน
นายกรัฐมนตรีกล่าวต่อไปว่า เนื่องในโอกาสปีใหม่ขอให้สื่อแปรเจตนาคําพูดของนายกรัฐมนตรีให้ถูกต้อง ซึ่งที่ผ่านมานายกรัฐมนตรีเคารพสิทธิและเสรีภาพสื่อมาโดยตลอด และขอให้สื่อช่วยกันขยายในสิ่งที่ดี ๆ ที่รัฐบาลทําให้สังคมเข้าใจ พร้อมกล่าวยืนยันว่า ไม่เคยเป็นศัตรูกับสื่อ ขอให้ทุกคนช่วยกันทําในสิ่งที่ถูกต้อง ในสิ่งที่ดี ในเรื่องของการทํางานรัฐบาลไม่เคยก้าวล่วงการทํางานของส่วนราชการต่าง ๆ จึงขอให้ช่วยกันทําวันนี้ให้ดี เพื่อให้วันข้างหน้าที่ดียิ่งขึ้น
ในตอนท้าย นายกรัฐมนตรีได้กล่าวอวยพรเนื่องในโอกาสปีใหม่ให้กับสื่อมวลชนประจําทําเนียบรัฐบาลว่า ในนามของคณะรัฐมนตรี มีความตั้งใจที่จะมาพบกับสื่อมวลชนในวันนี้ จึงขอเป็นตัวแทนรัฐบาลอวยพรให้สื่อมวลชนและครอบครัวตลอดคนที่รัก สําเร็จในสิ่งที่ดีและสิ่งที่คาดหวัง โดยปีนี้เป็นปีจอ จะต้องมีชีวิตอยู่อย่างสุนัขที่สงบเงียบ และใจดี เพราะสุนัขเป็นสัตว์ที่ซื่อสัตย์ ขอให้อยู่ร่วมกันด้วยความดี ด้วยความเชื่อมั่นและศรัทธา ด้วยความรักประเทศและผืนแผ่นดินไทย ขออย่าทําลายศักดิ์ศรีของประเทศไทย และขอให้ทุกคนมีความสุขตลอดไป
จากนั้น นายกรัฐมนตรีได้ร่วมรับประทานอาหารกับสื่อมวลชนและพูดคุยอย่างเป็นกันเอง โอกาสนี้ นายกรัฐมนตรีได้ร่วมร้องเพลงอยากอยู่เงียบๆ คนเดียว เพลงคนดีไม่มีวันตาย และเพลงสายโลหิต ก่อนจะร่วมถ่ายภาพ พร้อมแจกของรางวัลให้กับสื่อมวลชน
-------------------------------------------
รัฐบาลไทย-ข่าวทำเนียบรัฐบาล-กระทรวงแรงงาน กระจายเจ้าหน้าที่เร่งติดตามนายจ้างทั่วประเทศ รับรองการหยุดงานของลูกจ้าง [กระทรวงเเรงงาน]
วันอาทิตย์ที่ 3 พฤษภาคม 2563
กระทรวงแรงงาน กระจายเจ้าหน้าที่เร่งติดตามนายจ้างทั่วประเทศ รับรองการหยุดงานของลูกจ้าง [กระทรวงเเรงงาน]
กระทรวงแรงงาน กระจายเจ้าหน้าที่เร่งติดตามนายจ้างทั่วประเทศ รับรองการหยุดงานของลูกจ้าง
นางพิศมัย นิธิไพบูลย์ หัวหน้าผู้ตรวจราชการกรม สํานักงานประกันสังคม ในฐานะโฆษกสํานักงานประกันสังคม เปิดเผยว่า ขณะนี้ สํานักงานประกันสังคมได้เร่งดําเนินงานจ่ายสิทธิประโยชน์กรณีว่างงานเนื่องจากมีเหตุสุดวิสัยให้กับผู้ประกันตนมาตรา 33 ที่ได้รับผลกระทบจากสถานการณ์โรคระบาดโควิด-19 ซึ่งมีผู้ประกันตนได้ยื่นขอรับสิทธิเป็นจํานวนมาก แต่ยังขาดนายจ้างรับรองการหยุดงานดังกล่าว ส่งผลให้ผู้ประกันตนได้รับสิทธิล่าช้า จากการตรวจสอบข้อมูลพบว่าเป็นสถานประกอบการขนาดใหญ่ กว่า 190 แห่ง เป็นสถานประกอบการขนาดเล็กกว่า 50,000 แห่ง
ซึ่งขณะนี้ มรว.จัตุมงคล โสณกุล รัฐมนตรีว่าการกระทรวงแรงงาน ได้สั่งการให้เจ้าหน้าที่ทุกหน่วยงานของกระทรวงแรงงานในทุกพื้นที่ ทั่วประเทศเร่งติดตามนายจ้างดังกล่าวให้เร่งยื่นรับรองการหยุดงานของลูกจ้าง
โฆษกสํานักงานประกันสังคมกล่าวต่อไปว่า ในการรับรองการหยุดงานนั้น สํานักงานประกันสังคมได้อํานวยความสะดวกเพิ่มช่องทางการให้บริการแก่นายจ้างเพื่อรับรองการหยุดงาน ของลูกจ้างอันเนื่องจากเหตุสุดวิสัยโดยเฉพาะ โดยยื่นผ่านระบบอินเทอร์เน็ตหรือ e-Service ซึ่งขอแนะนําให้นายจ้างทําการสมัครหรือลงทะเบียนเพียงกรอกข้อมูลนายจ้างบนหน้าเว็บไซต์www.sso.go.thเพื่อขอทําธุรกรรมผ่านอินเทอร์เน็ต หลังจากนั้นสํานักงานประกันสังคมจะส่งแบบ สปส.1-05 ไปทาง e-mail ของนายจ้างเพื่อให้กรอกข้อมูล จากนั้นเจ้าหน้าที่จะทําการอนุมัติ USER PASSWORD แล้วแจ้งให้นายจ้างทราบทาง e-mail ของนายจ้างโดยอัตโนมัติ (เฉพาะในช่วงสถานการณ์โรคระบาดโควิด-19 นายจ้างสามารถเข้าใช้บริการได้ทันที โดยที่นายจ้างสามารถยื่นแบบ สปส.1-05 ต่อสํานักงานประกันสังคมในภายหลัง
ทั้งนี้เพื่ออํานวยความสะดวก รวดเร็วแก่นายจ้างในการบันทึกหนังสือรับรองการหยุดงานของลูกจ้างอันเนื่องจากเหตุสุดวิสัย) เพื่อสํานักงานประกันสังคมได้เร่งรัดการดําเนินการเพื่อให้สิทธิประโยชน์ถึงมือผู้ประกันตนโดยเร็วที่สุด นอกจากนี้ เมื่อผ่านสถานการณ์โรคระบาด โควิด-19 ไปแล้ว นายจ้างสามารถใช้ USER PASSWORD ดังกล่าว แจ้งข้อมูลต่าง ๆ กับสํานักงานประกันสังคม ได้แก่ แจ้งขึ้นทะเบียนผู้ประกันตน (สปส. 1-03) แจ้งเปลี่ยนแปลงข้อมูลผู้ประกันตน (สปส.6-10) แจ้งสิ้นสภาพผู้ประกันตน (สปส.6-09) จัดทําข้อมูลเงินสมทบ ชําระเงินสมทบผ่าน e-Payment ตรวจสอบสถานะการทําธุรกรรม รายงานค่าจ้างกองทุนเงินทดแทน หรือดาวน์โหลดข้อมูลได้ ซึ่งเป็นการอํานวยความสะดวก ประหยัดเวลา ค่าใช้จ่าย ให้แก่นายจ้าง
สอบถามรายละเอียดเพิ่มเติมได้ที่ สํานักงานประกันสังคมกรุงเทพมหานครพื้นที่ทั้ง 12 แห่ง/จังหวัด/สาขาทั่วประเทศ หรือที่สายด่วน 1506 ให้บริการไม่เว้นวันหยุดราชการตลอด 24 ชั่วโมง
-------------------------------------------------
ศูนย์สารนิเทศ สํานักงานประกันสังคม กระทรวงแรงงาน
รัฐบาลไทย-ข่าวทำเนียบรัฐบาล-ไทย​-ญี่ปุ่น​ ปิดการประชุม ​3R ภูมิภาคเอเชียและแปซิฟิก​ ครั้งที่​ 9
วันพฤหัสบดีที่ 7 มีนาคม 2562
ไทย​-ญี่ปุ่น​ ปิดการประชุม ​3R ภูมิภาคเอเชียและแปซิฟิก​ ครั้งที่​ 9
รัฐบาลไทย โดย กระทรวงทรัพยากรธรรมชาติและสิ่งแวดล้อม​ ร่วมกับ​กระทรวงสิ่งแวดล้อม​ ประเทศญี่ปุ่น​ และศูนย์พัฒนาภูมิภาคแห่งสหประชาชาติ​ (UNCRD)​ ปิดการประชุมในระดับรัฐมนตรีและเจ้าหน้าที่อาวุโสด้าน​ 3R​ ของประเทศ​ในภูมิภาคเอเชียและแปซิฟิก​ ครั้งที่​ 9​
ไทย​-ญี่ปุ่น​ ปิดการประชุม ​3R ภูมิภาคเอเชียและแปซิฟิก​ ครั้งที่​ 9
รัฐบาลไทย โดย กระทรวงทรัพยากรธรรมชาติและสิ่งแวดล้อม​ ร่วมกับ​กระทรวงสิ่งแวดล้อม​ ประเทศญี่ปุ่น​ และศูนย์พัฒนาภูมิภาคแห่งสหประชาชาติ​ (UNCRD)​ ปิดการประชุมในระดับรัฐมนตรีและเจ้าหน้าที่อาวุโสด้าน​ 3R​ ของประเทศ​ในภูมิภาคเอเชียและแปซิฟิก​ ครั้งที่​ 9​ (The 9th Regional 3R Forum in Asia and the Pacific) หลังประสบความสําเร็จตามเป้าหมาย
วันที่​ 6 มีนาคม​ 2562 ณ ห้องปอมปาดัวร์ ชั้น 2 โรงแรมรอยัล ออคิด เชอราตัน กรุงเทพมหานคร พลเอก​ สุรศักดิ์​ กาญจนรัตน์​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วย ​นายซึกาสะ​ อะกิโมโต้​ (Mr.Tsukasa Akimoto)​ รัฐมนตรีช่วยว่าการกระทรวงสิ่งแวดล้อมประเทศญี่ปุ่น​ และนายคาซูซิเกะ​ เอ็นโด (Mr.Kazushige Endo)​ ผู้อํานวยการศูนย์พัฒนาภูมิภาคแห่งสหประชาชาติ​ (United Nations Centre for​ Regional​ Development : UNCRD)​ กล่าวปิดการประชุมในระดับรัฐมนตรีและเจ้าหน้าที่อาวุโสด้าน 3R ของประเทศในภูมิภาคเอเชียและแปซิฟิก ครั้งที่ 9 (The 9th Regional 3R Forum in Asia and the Pacific) และกล่าวขอบคุณทุกภาคส่วนที่ทําให้การประชุมฯ ในครั้งนี้ประสบความสําเร็จด้วยดี ทั้งนี้ ข้อเสนอแนะ ข้อคิดเห็นจากการแลกเปลี่ยนความรู้ทางวิชาการ รวมถึงประสบการณ์ และการดําเนินงานด้าน 3R ของประเทศต่าง ๆ (3R best practices) ในครั้งนี้ จะนําไปสู่นโยบายและมาตรการที่ชัดเจนในการจัดการสิ่งแวดล้อมในระดับภูมิภาคบนพื้นฐานความรับผิดชอบร่วมกันในการป้องกันและแก้ไขปัญหาสิ่งแวดล้อมด้วยหลักการ 3R เพื่อให้บรรลุวาระการพัฒนาที่ยั่งยืนต่อไป
การประชุมฯ ในครั้งนี้ มีกําหนดจัดงาน 3 วัน โดยมีรูปแบบการจัดประชุมในลักษณะอนุรักษ์สิ่งแวดล้อม (Green Meeting) ลดการใช้พลาสติกแบบใช้ครั้งเดียว (Single-use Plastic) โดยภายในงานมีผู้เข้าร่วมงานมากกว่า 600 คนจาก 42 ประเทศในภูมิภาคเอเชียและแปซิฟิก และภูมิภาคอื่นๆ
สําหรับกิจกรรมภายในงาน ประกอบด้วย
1. การประชุมสัมมนาวิชาการ
2. การรับรองปฏิญญากรุงเทพฯ 3R (Bangkok 3R Declaration)
3. การจัดแสดงนิทรรศการจากหน่วยงานภาครัฐและเอกชน ในด้านต่างๆ ได้แก่ ปรัชญาเศรษฐกิจพอเพียงกับหลักการ 3R เทคโนโลยีการจัดการของเสีย องค์ความรู้เทคนิควิชาการ
4. การถอดบทเรียน (Lesson learned) ที่เกี่ยวข้องกับการดําเนินงาน 3R
5. การศึกษาดูงาน 2 แห่ง ได้แก่ เส้นทางที่ 1 ด้านโรงไฟฟ้าพลังงานขยะ ณ บริษัท อีสเทิร์น เอเนอร์จี้ พลัส จังหวัดสมุทรปราการ เส้นทางที่ 2 ศูนย์เรียนรู้ป่าในกรุง ของ ปตท.